sagorsarker/bangla-wikipedia huggingface dataset:
সমকামিতা দেখা যাওয়া স্তন্যপায়ী প্রাণীদের তালিকা

যৌন আচরণ, courtship, affection, pair bonding, অথবা parenting এর মতই স্তন্যপায়ী প্রাণীতে সমকামিতা দেখা যায়।
bruce bagemihl এবিষয়ে আলোকপাত করে লিখালিখি করেন। তিনি তার বইয়ে উল্লেখ করেন, ১৯৯০ সালের আগ পর্যন্ত same-sex sexual behavior নিয়ে বিস্তৃত পরিসরে আলোচনা হয় নি,তার কারণ সমকামিতা একটা taboo বিষয় হিসেবে সমাজে পরিগণিত হত। যার দরুণ এলজিবিটি মানুষদের সমাজ পশুর ন্যায় মুল্যায়ন করত। ১৯৯৯ সালে তিনি "Biological Exuberance" নামে একটি বই লিখেন, যেখানে তিনটা পরিচ্ছেদ এ প্রসঙ্গে উৎসর্গ করেন, যা হল, "Two Hundred Years at Looking at Homosexual Wildlife" (ফিরে দেখা: বন্যদের সমকামিতার দুইশ বছর), "Explaining (Away) Animal Homosexuality"(প্রাণীর সমকামিতার ব্যাখ্যা) এবং "Not For Breeding Only"। এখানে তিনি সমকামিতা নিয়ে জীববিজ্ঞান কী বলছে তার প্রাঞ্জল ব্যাখ্যা দেন। পিটার বোকম্যান, যিনি "Against Nature?" নামক প্রদর্শনীটির উপদেষ্টা, তিনি এক বিবৃতিতে বলেন, "[অ]নেক গবেষক বলেন, সমকামিতা এমন একটা বিষয় যা যৌন সঙ্গম থেকে পুরোপুরি আলাদা। অথচ এটা তারা জানেন না, বা এখন তাদের অনুধাবন করার সময় এসেছে যে, অন্যান্য প্রাণী সঙ্গম তার সাথে করতে পারে, যার সাথে সে চায়, এজন্য তাদের গবেষকদের নৈতিকতার মুলনীতিগুলোর প্রয়োজন হয় না"। সমকামি আচরণ খুজে পাওয়া যায় অপেক্ষাকৃত সামাজিক প্রাণী পাখি এবং স্তন্যপায়ী প্রাণীতে, বিশেষ করে সামুদ্রিক স্তন্যপায়ী এবং primates দের মধ্যে এটা উল্লেখযোগ্য ভাবে দেখা যায়।
প্রাণীর যৌন আচরণ বিভিন্ন রকম হতে পারে, এমনকি একই প্রজাতির বিভিন্ন প্রাণীর যৌন আচরণ বিভিন্ন রকম হয়, যা এখনো পুরোপুরি বুঝা যায় নি বেগেমিহলের গবেষণা প্রমাণ করে, "সমকামিতা মানেই একই প্রজাতির নিজ লিঙ্গের প্রাণীর মধ্যে সঙ্গম হবে", কথাটি ভুল। ১৯৯৯ সালের হিসাব অনুসারে, পাঁচশ এর চেয়েও অধিক প্রজাতির (primates থেকে gut worms) মধ্যে সমকামিতা দেখা গেছে। প্রাণীজগতে যে সমকামিতা দেখা যায়, তা স্বাভাবিকভাবে বিতর্কের সিড়ি পার করতে পারে নি। কারণ প্রাণীর মধ্যে সমকামিতা দেখা যায়, এর মাধ্যমে এটা প্রমাণ করা যায়, মানুষের মাঝে যে সমকামিতা দেখা যায়, তা স্বাভাবিক। কিন্তু অনেকে (ধর্মতত্ববিদ, ধর্মপ্রাণ সাধারণ মানুষ) এই বিষয়টি মানতে নারাজ, তাদের মতে প্রাণীজগতে সমকামিতা দেখা যাক বা না যাক, তাতে মানবসমাজের নৈতিকতায় কোনো প্রভাব পরা উচিত নয়। কারণ পশুর আচরণ থেকে নৈতিকতা খুজতে যাওয়া বা সেখান থেকে নৈতিকতার নতুন সংজ্ঞা শিখা অর্থহীন। অন্যদিকে সমাজের উদারপন্থী এবং গে ব্যক্তিরা বিশ্বাস করেন, সমকামিতা প্রাকৃতিক এবং একারণেই জীবের মধ্যে সমকামিতার অস্তিত্ব খুজে পাওয়াটা বিষ্ময়কর নয়। জীবজন্তুর আচার-আচরণ দেখেই বুঝা যায় তারা সবচেয়ে বেশি কী পছন্দ করে। এই আচরণসমূহকে বিভিন্ন সময়ে বিভিন্ন ভাবে সংজ্ঞায়িত করা হয়েছে। যদিও অন্যান্য জীবের ক্ষেত্রে সমকামিতার সঠিক অর্থ হল: জীবজন্তু "সমকামী আচরণ প্রদর্শন করবে", কিন্তু বর্তমানে জীবজন্তুর ক্ষেত্রে সমকামিতার অর্থের পরিধি আরো বিস্তৃত। প্রাণী যাদের মধ্যে সমকামিতা দেখা যায়, তাদের সকল যৌন আচরণকে(যেমন: copulation, genital উদ্দীপনা, mating games) বর্তমানে সমকামিতা দিয়ে বুঝানো হয়।
উলাই চণ্ডী

উলাই চণ্ডী হলেন নদিয়া জেলার উলা-বীরনগর গ্রামের একজন লৌকিক হিন্দু দেবী। তার উৎসব ও জনপ্রিয়তা একসময় এই অঞ্চলের অন্যান্য সমস্ত দেবদেবীর থেকে বেশি ছিল। প্রাক-বৌদ্ধযুগের বাংলার লোকায়ত ধর্মাচরণের সঙ্গে এই দেবীর গভীর সম্পর্ক আছে। প্রতি বছর বৈশাখী পূর্ণিমায় দেবীর বারোয়ারি বা সার্বজনীন বার্ষিক পূজা হয়ে থাকে।
বাংলায় বৌদ্ধযুগ তথা প্রাক-বৌদ্ধ আমলে বৈশাখী পূর্ণিমার রাতে হাড়ি জাতির অধিবাসীরা প্রথমে শুয়োর বলি দিয়ে বটবৃক্ষমূলে শিলাখণ্ডে চণ্ডীদেবীর পূজা দিত। পরবর্তীকালে ব্রাহ্মণরা ও জমিদাররা বহু মন্দির ও দেবদেবী প্রতিষ্ঠা করলেও লোকায়ত এই দেবীর পূজাকে নির্মূল করতে পারেননি।
১২২৬ বঙ্গাব্দের (১৮১৯ খ্রিষ্টাব্দ) ২৭শে বৈশাখ 'সমাচার দর্পণ' পত্রিকায় প্রকাশিত উলাই চণ্ডীর বিবরণী:
২৮ বৈশাখ ৯ মে রবিবারে বৈশাখী পূর্ণিমাতে মোং উলাগ্রামে উলাই চ্ণ্ডীতলানামে একস্থানে বার্ষিক চণ্ডীপূজা হইবেক।...অন্য ২ স্থানে বারোয়ারি পূজা হইয়া থাকে কিন্তু এইক্ষণে উলার তুল্য কোথাও হয় না।
এইসময় উলা-বীরনগরে একাধিক বারোয়ারি বা সার্বজনীন পূজা প্রচলিত হয়। যেমনঃ বিন্ধ্যবাসিনী পূজা, মহিষমর্দিনী পূজা, গণেশজননী পূজা ইত্যাদি। বৈশাখী পূর্ণিমা থেকে যাত্রা, তরজা, ঝুমুর গান প্রভৃতি বিনোদনের ব্যবস্থা থাকত। স্থানীয় ধনীদের পোষকতায় ময়ূরপঙ্খী সঙ্ বার করে ব্যাঙ্গাত্মক গান গেয়ে গ্রাম পরিক্রমা চলত একদল অন্যদলকে হেয় প্রতিপন্ন করতে। তবে উলাই চণ্ডীর সংস্কৃতি লোপ পায় নি। ১৮২৪-২৫ খ্রিষ্টাব্দে প্রকাশিত উলার দুর্গাপ্রসাদ মুখোপাধ্যায়ের 'গঙ্গাভক্তিতরঙ্গিনী' কাব্যে আছে:
<poem>
অম্বিকা পশ্চিম পারে, শান্তিপুর পূর্বাধারে,
উল্লাসে উলায় গতি, বটমূলে ভগবতী,
বৈশাখেতে যাত্রা হয়, লক্ষ লোক কম নয়,
নৃত্য গীত নানা নাট, দ্বিজ করে চণ্ডিপাঠ,
</poem>
প্রায়র জোন্স

প্রায়র আরস্কিন ওয়াভার্লি জোন্স (; জন্ম: ৬ জুন, ১৯১৭ - মৃত্যু: ২১ নভেম্বর, ১৯৯১) ত্রিনিদাদ ও টোবাগোর প্রিন্সেস টাউনে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ও ফুটবলার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন। ১৯৪৭-৪৮ মৌসুম থেকে ১৯৫১-৫২ মৌসুম পর্যন্ত ওয়েস্ট ইন্ডিজের পক্ষে নয় টেস্টে প্রতিনিধিত্ব করেন প্রায়র জোন্স।
ঘরোয়া প্রথম-শ্রেণীর ক্রিকেটে ত্রিনিদাদ ও টোবাগোর পক্ষে খেলেন। দলে তিনি মূলতঃ ডানহাতি মিডিয়াম ফাস্ট বোলার হিসেবে খেলতেন। পাশাপাশি ডানহাতে নিচেরসারিতে ব্যাটিংয়ে নামতেন।
১৯৪৭-৪৮ মৌসুমে সফরকারী ইংল্যান্ডের বিপক্ষে টেস্ট ক্রিকেটে অভিষেক ঘটে তার। ঐ টেস্টে ১২ জন ক্রিকেটারের একযোগে অভিষেক ঘটেছিল। ক্লাইড ওয়ালকট, রবার্ট ক্রিস্টিয়ানি, উইলফ্রেড ফার্গুসন, বার্কলি গ্যাসকিন, জন গডার্ড ও প্রায়র জোন্স - এ সাতজন ওয়েস্ট ইন্ডিজের এবং জিম লেকার, মরিস ট্রেমলেট, ডেনিস ব্রুকস, উইনস্টন প্লেস ও জেরাল্ড স্মিথসন - এ পাঁচজন ইংল্যান্ডের ছিলেন। ২১ জানুয়ারি, ১৯৪৮ তারিখে ব্রিজটাউনে অনুষ্ঠিত ঐ টেস্টে ৪/৫৪ পান। টেস্টটি ড্রয়ে পরিণত হয়েছিল।
এরপর পরবর্তী শীতকালে ভারত সফরেও সফলতা পান। বোম্বেতে ৫/৮৫ পান যা তার টেস্ট খেলোয়াড়ী জীবনের সেরা বোলিং পরিসংখ্যান। ১৯৫০ সালে ইংল্যান্ড সফরে যান। ঐ সফরে সকলেই তার কাছ থেকে বড়কিছু আশা করলেও মাত্র দুই টেস্টে অংশ নিতে পেরেছেন তিনি। ১৯৫১-৫২ মৌসুমে ৩০ নভেম্বর, ১৯৫১ তারিখে সিডনিতে স্বাগতিক অস্ট্রেলিয়ার বিপক্ষে সর্বশেষ টেস্টে অংশগ্রহণ করেন। ১৯৪০-৪১ মৌসুম থেকে ১৯৫০-৫১ মৌসুম পর্যন্ত প্রথম-শ্রেণীর ক্রিকেটে তার খেলোয়াড়ী জীবন চলমান ছিল।
১৯৪৮-৪৯ মৌসুমে সিলনের বিপক্ষে প্রথম-শ্রেণীর ক্রিকেটে খেলায় সেরা বোলিং পরিসংখ্যান গড়েন ১০/৬২ (৪/৩৯ ও ৬/২৩)। ১৯৫০ সালে ইয়র্কশায়ারের বিপক্ষে প্রথম-শ্রেণীর ক্রিকেটে সেরা বোলিং করেন ৭/২৯। ১৯৫০-এর দশকে ত্রিনিদাদে ক্রিকেটের জনপ্রিয়তা বৃদ্ধিতে অল-রাউন্ডার জেরি গোমেজ, উইকেট-রক্ষক সিম্পসন গুইলেন ও রাল্ফ লিগল, স্পিন বোলার সনি রামাদিন ও উদ্বোধনী ব্যাটসম্যান জেফ্রি স্টলমেয়ারের সাথে তার ভূমিকা ছিল অপরিসীম। ১৯৫১-৫২ মৌসুমে সর্বশেষ প্রথম-শ্রেণীর খেলায় অংশগ্রহণের জন্য অস্ট্রেলিয়া ও নিউজিল্যান্ড সফর করেন।
উইকেটের উভয় পার্শ্ব থেকেই বলকে ঘোরাতে পারতেন। বিশ্বযুদ্ধের কারণে তার খেলোয়াড়ী জীবন থেকে বিশের দশক কেটে যায়। ত্রিশের দশকে সনি রামাদিন ও আল্ফ ভ্যালেন্টাইনের কাছ থেকে প্রবল প্রতিদ্বন্দ্বিতার মুখোমুখি হন তিনি। নিচেরসারিতে ব্যাটিংয়ে সফলতা দেখিয়েছেন। এছাড়াও দক্ষ ফিল্ডার হিসেবেও তার সুনাম ছিল।
কুইন্স রয়্যাল কলেজে অধ্যয়ন করেন। স্থানীয় ক্লাব ম্যাপলের প্রতিনিধিত্ব করেন তিনি। ক্রিকেটের পাশাপাশি ফুটবল খেলায়ও পারঙ্গমতা প্রদর্শন করেছেন। ১৯৩৫ থেকে ১৯৪০-এর দশকে ত্রিনিদাদ ও টোবাগোর পক্ষে ফুটবল খেলায় অংশ নেন। তন্মধ্যে ১৯৪৪ থেকে ১৯৪৭ সাল পর্যন্ত দলটির অধিনায়কের দায়িত্বে ছিলেন তিনি। ক্রীড়া ও জনসেবায় অসামান্য অবদান রাখার স্বীকৃতিস্বরূপ ত্রিনিদাদ ও টোবাগো হামিং বার্ড স্বর্ণপদক লাভ করেন তিনি।
৭৪ বছর বয়সে ২১ নভেম্বর, ১৯৯১ তারিখে ত্রিনিদাদের পোর্ট অব স্পেনে প্রায়র জোন্সের দেহাবসান ঘটে।
আরাগোনি উইকিপিডিয়া

আরাগোনি উইকিপিডিয়া বা আরাগোনি বিকুউপিডিয়া হচ্ছে অনলাইন মুক্ত বিশ্বকোষ উইকিপিডিয়ার আরাগোনি ভাষার সংস্করণ। ২০০৪ সালে যাত্রা শুরু হয় এই উইকিপিডিয়ার এবং 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে এবং সর্বমোট সম্পাদনা সংখ্যা টি।
বর্মী উইকিপিডিয়া

বর্মী উইকিপিডিয়া (বর্মী: မြန်မာဝီကီပီးဒီးယား) হচ্ছে অনলাইন মুক্ত বিশ্বকোষ উইকিপিডিয়ার বর্মী ভাষার সংস্করণ। ২০০৪ সালে যাত্রা শুরু হয় এই উইকিপিডিয়ার এবং 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে এবং সর্বমোট সম্পাদনা সংখ্যা টি।
মিয়ানমারের কম্পিউটার প্রফেশানালস এসোসিয়েশন ২০১০ সালে উইকিপিডিয়ার সম্প্রসারণের লক্ষ্যে উইকিপিডিয়া মিয়ানমার প্রকল্প হাতে নেয়
। নতুন স্বেচ্ছাসেবী সংগ্রহের লক্ষ্যে ২০১৪ সালের জুন মাসে টেলেনর মিয়ানমারের সহায়তায় বর্মী উইকিপিডিয়া সম্প্রদায় ইয়াংগুনে প্রথম যৌথ কর্মশালার আয়োজন করে। ২০১৪ সালের জুলাই মাসে ডাগন বিশ্ববিদ্যালয়ে শিক্ষার্থীসহ ২০০০ এর বেশি লোকের উপস্থিতিতে বর্মী উইকিপিডিয়া ফোরামের আয়োজন করা হয়
পশ্চিম ফ্রিসীয় উইকিপিডিয়া

পশ্চিম ফ্রিসীয় উইকিপিডিয়া হচ্ছে অনলাইন মুক্ত বিশ্বকোষ উইকিপিডিয়ার পশ্চিম ফ্রিসিয় ভাষার সংস্করণ। ২০০২ সালে যাত্রা শুরু হয় এই উইকিপিডিয়ার এবং 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে এবং সর্বমোট সম্পাদনা সংখ্যা টি।
নির্বাচক মণ্ডলী (মার্কিন যুক্তরাষ্ট্র)

নির্বাচক মণ্ডলী (মূল ইংরেজি পরিভাষায় ইলেকটোরাল কলেজ) বলতে মার্কিন যুক্তরাষ্ট্রে পরোক্ষভাবে রাষ্ট্রপতি নির্বাচন প্রক্রিয়াটিকে বোঝায়, যার মাধ্যমে মার্কিন যুক্তরাষ্ট্রের রাষ্ট্রপতি ও মার্কিন যুক্তরাষ্ট্রের উপরাষ্ট্রপতি নির্বাচন করা হয়। এটি মার্কিন যুক্তরাষ্ট্রের সংবিধানের ২নং অনুচ্ছেদ দ্বারা প্রতিষ্ঠিত। প্রথম ধাপে যুক্তরাষ্ট্রের নাগরিকদের সরাসরি ভোটে 
নির্বাচক মণ্ডলীর সদস্যরা নির্বাচিত হন। কোনও অঙ্গরাজ্যে যে প্রার্থী আপেক্ষিক সংখ্যাগরিষ্ঠতায় জয়ী হন, সেই অঙ্গরাজ্যের সব নির্বাচক মণ্ডলীর ভোটই সেই প্রার্থী লাভ করেন।
মার্কিন যুক্তরাষ্ট্রের সংবিধানের দ্বাদশ সংশোধনীর মাধ্যমে নির্বাচক মণ্ডলীর প্রতিটি সদস্য রাষ্ট্রপতির জন্য একটি ও উপ-রাষ্ট্রপতির জন্য আরেকটি ভোট প্রদান করার ক্ষমতা লাভ করেন।
মার্কিন রাষ্ট্রপতি আলেকজান্ডার হ্যামিল্টন নির্বাচক মণ্ডলী পদ্ধতি চালু করেন।
চুভাষ উইকিপিডিয়া

চুভাষ উইকিপিডিয়া হচ্ছে অনলাইন মুক্ত বিশ্বকোষ উইকিপিডিয়ার চুভাষ ভাষার সংস্করণ। ২০০৪ সালে যাত্রা শুরু হয় এই উইকিপিডিয়ার এবং 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে এবং সর্বমোট সম্পাদনা সংখ্যা টি।
স্কটীয় উইকিপিডিয়া

স্কটিয় উইকিপিডিয়া হচ্ছে অনলাইন মুক্ত বিশ্বকোষ উইকিপিডিয়ার স্কটিয় ভাষার সংস্করণ। ২০০৫ সালে যাত্রা শুরু হয় এই উইকিপিডিয়ার এবং 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে এবং সর্বমোট সম্পাদনা সংখ্যা টি।
আইরিশ উইকিপিডিয়া

আইরিশ উইকিপিডিয়া হচ্ছে অনলাইন মুক্ত বিশ্বকোষ উইকিপিডিয়ার আইরিশ ভাষার সংস্করণ। ২০০৩ সালে যাত্রা শুরু হয় এই উইকিপিডিয়ার এবং 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে এবং সর্বমোট সম্পাদনা সংখ্যা টি।
আফ্রিকান্স উইকিপিডিয়া

আফ্রিকানি উইকিপিডিয়া হচ্ছে অনলাইন মুক্ত বিশ্বকোষ উইকিপিডিয়ার আফ্রিকানি ভাষার সংস্করণ। ২০০১ সালে ১১তম উইকিপিডিয়া হিসেবে যাত্রা শুরু হয় আফ্রিকানি উইকিপিডিয়ার এবং 2025 অনুযায়ী এটি আফ্রিকার ৬৯তম উইকিপিডিয়া হিসাবে রয়েছে। যার টি নিবন্ধ, জন ব্যবহারকারী, জন প্রশাসক ও টি ফাইল এবং সর্বমোট সম্পাদনা সংখ্যা টি।
মালয়ালম উইকিপিডিয়া

মালয়ালম উইকিপিডিয়া হচ্ছে অনলাইন মুক্ত বিশ্বকোষ উইকিপিডিয়ার মালয়ালম ভাষার সংস্করণ। ২০০২ সালে যাত্রা শুরু হয় এই উইকিপিডিয়ার এবং 2025 পর্যন্ত নিবন্ধ সংখ্যা টি এবং জন ব্যবহারকারী, জন প্রশাসক টি ফাইল আছে এই উইকিপিডিয়ায় এবং সর্বমোট সম্পাদনা সংখ্যা টি।
মালয়ালম ভাষার উইকিপিডিয়া ২১ ডিসেম্বর ২০০২ থেকে wikipedia.org ডোমেনে উপলব্ধ। ব্যবহারকারী বিনোদ এম. পি. এর উদ্যোগে এটি শুরু হয়। এর সৃষ্টি হওয়ার পরবর্তী দুই বছর তিনি উইকিটি সক্রিয় রাখার জন্য মূল ভূমিকা পালন করেছিলেন। মালয়ালম উইকিপিডিয়ার প্রাথমিক ব্যবহারকারীদের অধিকাংশই বিদেশে বসবাসরত মালায়ালিরা ছিলেন। এই সময়ে উইকিপিডিয়ার বৃদ্ধি বেশ কয়েকটি বিষয়ের কারণে সীমাবদ্ধ ছিল, যেমন অপারেটিং সিস্টেম ও ব্রাউজার সংক্রান্ত সমস্যা, রেন্ডারিং সমস্যা, ইউনিকোড সংক্রান্ত সমস্যা ইত্যাদি।
২০০২ সালের মধ্যভাগে, ইউনিকোড এবং ইনপুট টুলগুলি জনপ্রিয় হয়ে উঠতে শুরু করে। মালয়ালমে ব্লগিং ব্যাপকভাবে ছড়িয়ে পড়ে। উইকিপিডিয়ানরা এই টুলগুলি ব্যবহার করতে শুরু করে এবং ডিসেম্বর ২০০৪ পর্যন্ত উইকিপিডিয়ার নিবন্ধের সংখ্যা ১০০ পৌঁছায়। ২০০৫ সালের মধ্যভাগে আরো ব্যবহারকারী যোগ দিতে শুরু করে এবং সেপ্টেম্বরে উইকির প্রথম প্রশাসক নিয়োগ হয়। এক মাস পর তিনি উইকির প্রথম বুরোক্র্যাট হন এবং প্রশাসনের দিক থেকে উইকিটি স্বায়ত্তশাসিত হয়ে ওঠে।
২০০৬ সালে মালয়ালম কম্পিউটিং টুলগুলির ব্যাপক ব্যবহারের ফলে অনেক নতুন ব্যবহারকারী উইকিতে যোগ দেন। ১০ এপ্রিল ২০০৬-এ ৫০০তম নিবন্ধ প্রকাশিত হয়; পরবর্তী সেপ্টেম্বরে নিবন্ধের সংখ্যা ১০০০ পৌঁছায়। ১৫ জানুয়ারি ২০০৭-এ এটি ২০০০ হয়ে যায় এবং ৩০ জুন এটি ৩০০০ হয়।
মালয়ালম উইকিপিডিয়ার উপর প্রথম বড় মিডিয়া কভারেজ ঘটে ২ সেপ্টেম্বর ২০০৭-এ, যখন মালয়ালম দৈনিক সংবাদপত্র "মাথৃভূমি" উইকিপিডিয়া প্রকল্পকে তার রবিবারের সংস্করণে ব্যাপকভাবে কাভারেজ করে। এটি উইকিপিডিয়া প্রকল্পে উল্লেখযোগ্য আগ্রহ সৃষ্টি করে এবং অনেক ব্যবহারকারী প্রকল্পে যোগ দিয়ে অবদান রাখতে শুরু করে। পরবর্তী বৃদ্ধি ছিল অভূতপূর্ব।
যখন নিবন্ধের সংখ্যা বৃদ্ধি পেতে থাকে, তখন নিবন্ধের গুণমান বজায় রাখতে অত্যন্ত সতর্কতা অবলম্বন করা হয়। উইকির পাতার গভীরতা ৩০১ () রয়ে যায়। যখন উইকিপিডিয়া ১ জুন ২০০৯-এ ১০,০০০ নিবন্ধ অতিক্রম করে, তখন বেশ কয়েকটি প্রিন্ট এবং অনলাইন সংবাদপত্র এই ঘটনাটি কভার করে। মালয়ালম দৈনিক সংবাদপত্র মাধ্যম মালয়ালম উইকিপিডিয়ার অবদানকারীদের জন্য একটি সম্পাদকীয় প্রকাশ করে। মালয়ালম উইকিপিডিয়ার মোবাইল সংস্করণ ফেব্রুয়ারি ২০১০-এ চালু হয়।
যদিও পুরানো এবং নতুন মালয়ালম লিপির জন্য অনেক মালয়ালম ইউনিকোড ফন্ট উপলব্ধ রয়েছে, বেশিরভাগ ব্যবহারকারী আনজলি ওল্ড লিপি, রচনা এবং মীরা মতো ফন্ট বেছে নেন, যা ঐতিহ্যবাহী মালয়ালম লেখার শৈলী অনুসরণ করে। প্রথম সম্পাদকরা "বরামোজি কিবোর্ড" ভিত্তিক বিশেষায়িত মালয়ালম ইউনিকোড ইনপুট টুলগুলি গ্রহণ করেন, যা একটি স্বরবর্ণের ট্রান্সলিটারেশন ডিভাইস। প্রকল্পে একটি অন্তর্নির্মিত ইনপুট টুল অন্তর্ভুক্ত রয়েছে।
ক্যান্টোনি উইকিপিডিয়া

ক্যান্টোনিজ উইকিপিডিয়া হচ্ছে অনলাইন মুক্ত বিশ্বকোষ উইকিপিডিয়ার ক্যান্টোনিজ ভাষার সংস্করণ। ২০০৪ সালে যাত্রা শুরু হয় এই উইকিপিডিয়ার এবং 2025 পর্যন্ত নিবন্ধ সংখ্যা টি এবং জন ব্যবহারকারী, জন প্রশাসক টি ফাইল আছে এই উইকিপিডিয়ায় এবং সর্বমোট সম্পাদনা সংখ্যা টি।
পীর ঠাকুরবর

পীর ঠাকুরবর হলেন ভারতের পশ্চিমবঙ্গের উত্তর চব্বিশ পরগনা জেলার ইছাপুর-গোবরডাঙা-খাঁটুরা অঞ্চলের চারঘাটের মুসলমান সম্প্রদায়ের একজন বিশিষ্ট পীর। এই পীর ব্রাহ্মণ সন্ন্যাসীর বেশে থাকতেন বলে সাধারণ মানুষ তাকে 'ঠাকুর' বলত এবং তার বরলাভ করে রোগীরা আরোগ্যলাভ করত বলে তার নাম 'ঠাকুরবর' হয়েছে। ইনি দক্ষিণ চব্বিশ পরগনার পীর মোবারক বড়খাঁ গাজীর সঙ্গে সম্পর্কিত বলে মনে করা হয়।
কিংবদন্তি অনুযায়ী, পীর ঠাকুরবরের আসল নাম কামদেব বন্দ্যোপাধ্যায় (রায়)। তিনি ছিলেন বৃহত্তর যশোর জেলার লাউজানির (প্রাচীন নাম "ব্রাহ্মণনগর") হিন্দু ব্রাহ্মণ্য ধর্মাবলম্বী রাজা মুকুট রায়ের সর্বকনিষ্ঠ পুত্র। ষোড়শ শতাব্দীতে ইসলাম প্রচারক পীর বড়খাঁ গাজীর সঙ্গে যুদ্ধে পরাজয়ের পর রাজা মুকুট রায়, তার পুত্র ও কন্যা চম্পাবতী ইসলাম ধর্ম গ্রহণ করেন। চম্পাবতীর সঙ্গে গাজীর বিয়ে হয়। গাজীর সঙ্গে কামদেব ও চম্পাবতী তৎকালীন খুলনা জেলার লাবসা গ্রামে চলে যান; কিন্তু মনোমালিন্য হওয়ায় চম্পাবতী আত্মহত্যা করেন আর কামদেব বর্তমান উত্তর চব্বিশ পরগনার বসিরহাট মহকুমার চারঘাট গ্রামে চলে আসেন। এখানে এসে তিনি সাধনাবলে পীর পর্যায়ে উন্নীত হন এবং স্থানীয় মানুষজনের কাছ থেকে যথাযোগ্য সম্মান অর্জন করেন।
কথিত আছে, ইনি বুকে হাড়ি নিয়ে নিকটস্থ যমুনা নদী পার হয়ে চারঘাট গ্রামে উপস্থিত হন; এজন্য তার পারের ঘাটটিকে 'হেড়ের ঘাট' বলা হয়। তিনি চারঘাট বাঁওড়ের কাছে এসে একটি কুটির নির্মাণ করে বাস করতে থাকেন। তিনি একটি বাঘ এবং একটি কুমির পুষেছিলেন, যারা গভীর রাতে তার সঙ্গে দেখা করতে আসত। তিনি ছিলেন বাকসিদ্ধ পুরুষ; যে কোনো ব্যাধিগ্রস্ত রোগীকে তিনি সুস্থ করতে পারতেন। শোনা যায়, তিনি নাকি যশোহরের মহারাজা প্রতাপাদিত্যের সংস্পর্শেও এসেছিলেন। প্রতাপাদিত্য তার আস্তানায় নিয়মিত আসতেন ও শ্রদ্ধানিবেদন করতেন।
চারঘাটের পাশে কাঁচদহ গ্রামের হরি শুঁড়ি নামক এক ব্যক্তির পীরের কৃপায় খুব উন্নতি হয়ে এখানে এসে বসতি স্থাপন করে। প্রচুর ধনসম্পদের মালিক হয়ে সে পীরকে উপেক্ষা করতে থাকে; এমনকি, প্রতাপাদিত্যের বিরাগভাজন হাওয়ায় হরি নানা বিপজ্জনক পরিস্থিতে পড়ে। শেষপর্যন্ত পীরের অভিশাপে হরি সপরিবারে যমুনায় প্রাণত্যাগ করে ধ্বংস হয়; সেজন্য, যমুনার এই স্থানকে লোকে আজও 'হরে শুঁড়ির দহ' বলে।
দরগাহের সেবায়েতরা বংশপরম্পরায় মুসলিম। তারা প্রতিদিন ধূপ-বাতি জ্বালিয়ে নানা উপচারে শিরনি দিয়ে পীরকে শ্রদ্ধা নিবেদন করেন। পীরের সমাধিস্তম্ভটি উপবীত-বেষ্টিত ছিল কিছুকাল আগে (১৯৬০-এর দশক) পর্যন্তও; সমাধির পাশে একটি জপমালা রাখা আছে। দরগাহের দুটি ইটের উপর আরবি হরফে খোদিত লিপি আছে, যার পাঠোদ্ধার করা আজও সম্ভব হয়নি৷ ঠাকুরবরের এই দরগাহে ফুল-বেলপাতা দিয়ে নিত্যপূজার রীতি প্রচলিত আছে। হিন্দু-মুসলমান নির্বিশেষে প্রত্যেকে বিবাহাদি অনুষ্ঠানের সময় দরগাহে পীরের কাছে আশীর্বাদ চেয়ে নেন।
গডফাদার (উপন্যাস)

গডফাদার (মূল শিরোনাম: দ্য গডফাদার) ইতালীয়-মার্কিন লেখক মারিও পুজোর লেখা একটি অপরাধ উপন্যাস। ১৯৬৯ সালে জি পি পটনাম সানস প্রকাশিত এই উপন্যাসটি নিউ ইয়র্ক সিটির এক কাল্পনিক মাফিয়া পরিবার ও তার কর্তা ভিটো কর্লিয়নির কাহিনী। উপন্যাসে সময়ব্যপ্তি ১৯৪৫ থেকে ১৯৫৫, ভিটো কর্লিয়নির প্রথম জীবনের স্মৃতিও এর অন্তর্ভুক্ত। ইতালীয় অপরাধ জগতের কিছু শব্দ, যেমন "কনসিলিওরি" (উপদেষ্টা), "ক্যাপোরেজিমি"(সহকারী), "কসা নসত্রা" (সিসিলিয় মাফিয়া), "ওমের্তা" (নীরবতার নিয়ম) প্রভৃতি এই উপন্যাসের মাধ্যমে ইংরেজিতে পরিচিত হয়।
বাংলা ভাষায় বইটির বেশ কয়েকটি অনুবাদ প্রকাশিত হয়েছে। ২০০৪ সালের ফেব্রুয়ারি মাসে বাতিঘর প্রকাশনী থেকে মোহাম্মদ নাজিম উদ্দিন কর্তৃক অনূদিত "গডফাদার" প্রকাশিত হয়। পরবর্তীতে ২০০৬ সালে সেবা প্রকাশনী থেকে শেখ আবদুল হাকিম দ্বারা অনূদিত "গডফাদার" প্রকাশিত হয়। ২০১০ সালে অমর একুশে গ্রন্থমেলায় জোনাকী প্রকাশনী থেকে তন্ময় রনি কর্তৃক অনূদিত "গডফাদার" প্রকাশিত হয়। এছাড়া ২০১৫ ও ২০১৬ সালের অমর একুশে গ্রন্থমেলায় "দ্য গডফাদার" নামে যথাক্রমে মুক্তদেশ প্রকাশন থেকে লীলা মজুমদারের ও আকাশ প্রকাশনী থেকে শেখ আব্দুল হাকিমের ভাষান্তর প্রকাশিত হয়।
উপন্যাসটি অবলম্বনে দ্য গডফাদার নামে তিনটি চলচ্চিত্র নির্মিত হয়েছে। ১৯৭২, ১৯৭৪ এবং ১৯৯০ সালে ধারাবাহিকভাবে তিনটি চলচ্চিত্র তৈরি হয় যেগুলোর চিত্রনাট্যও লিখেছিলেন মারিও পুজো। প্রথম চলচ্চিত্রদ্বয় শিল্পবোদ্ধাদের উচ্চ প্রশংসা লাভ করেছে।
নিউ ইয়র্ক সিটির মাফিয়া বস ভিটো কর্লিয়নি মাদকসম্রাট ভার্জিল সলোৎসোর মাদক ব্যবসার প্রস্তাব নাকচ করে দেয়। যার কারণে তাকে আততায়ী দ্বারা হত্যার চেষ্টা করা হয়। ভিটো কর্লিয়নি হত্যাচেষ্টায় বেঁচে গেলেও গভীরভাবে আহত হন। এমতাবস্তায় তার বড় ছেলে সনি পরিবারের দায়িত্বভার গ্রহণ করে। এরমধ্যে ছোট ছেলে মাইকেল ভার্জিল সলোৎসো এবং একজন পুলিশ ক্যাপ্টেনকে হত্যা করে, যার কারণে তাকে আমেরিকা ছেড়ে সিসিলিতে পালিয়ে যেতে হয়। মাইকেল আবার আমেরিকায় ফিরে যায় তার বড় ভাই সনির মৃত্যুর খবর পেয়ে। মাইকেলের প্রত্যাবর্তনের পর ভিটো কর্লিয়নি তাকে পরিবারের সম্পূর্ণ দায়িত্ব তুলে দেন। মাইকেল পরিকল্পনা করে যে সে তার ব্যবসা লাসভেগাসে সরিয়ে নেবে। কিন্তু তার আগে সে অত্যন্ত গোপনে পরিকল্পনা করে পাঁচ পরিবারের কর্ণধারদের হত্যা করে যারা কর্লিয়নি পরিবারকে নানাভাবে ক্ষতি করায় তৎপর ছিল। এছাড়াও পার্শ্বকাহিনি হিসেবে কর্লিয়নির মেয়ের নির্যাতিত বৈবাহিক জীবন, পশ্চিমের দুনিয়ায় জনি ফন্টেনের সাফল‍্য, পারিবারিক ব‍্যবসায় ভিটোর দ্বিতীয় ছেলে ফ্রেডোর কাহিনি এসেছে।
১৯৭২ সালে উপন্যাসটি অবলম্বনে দ্য গডফাদার চলচ্চিত্র তৈরি করা হয়, পরিচালনা করেন ফ্রান্সিস ফোর্ড কপোলা এবং অভিনয় করেন ডন ভিটো কর্লিয়নি চরিত্রে মার্লোন ব্রান্ডো ও মাইকেল কর্লিয়নি চরিত্রে আল পাচিনো। মারিও পুজো চলচ্চিত্রটির চিত্রনাট্য ও নির্মাণকাজে সাহায্য করেন। চলচ্চিত্রটি সারাবিশ্বে আনুমানিক $২৬৯ মিলিয়ন আয় করে, পাশাপাশি জিতে নেয় অনেক পুরস্কার: তিনটি একাডেমি পুরস্কার, পাঁচটি গোল্ডেন গ্লোব ও একটি গ্র্যামি। চলচ্চিত্র জগতের ইতিহাসেও এটি তাৎপর্যপূর্ণ প্রভাব রাখে। এর সিক্যুয়েল "দ্য গডফাদার পার্ট ২" পায় ছয়টি অস্কার এবং এটিই প্রথম শ্রেষ্ঠ চলচ্চিত্রের জন্য একাডেমি পুরস্কার অর্জন করা সিক্যুয়েল চলচ্চিত্র।
রহিমউল্লা

রহিমউল্লা বা শহীদ রহিমউল্লাহ (? - ১৮৬১) সুন্দরবন অঞ্চলের কৃষক বিদ্রোহ তথা নীল বিদ্রোহের প্রখ্যাত নেতা ও শহীদ।
সুন্দরবনের বারইখালী অঞ্চলে কৃষকদের প্রধান ছিলেন রহিমউল্লাহ। তিনি কৃষকমহলে অত্যন্ত জনপ্রিয় ছিলেন। এসময় মোরেল জমিদারের অত্যাচারী ম্যানেজার ডেনিস হেলির লাঠিয়াল বাহিনী সাধারণ প্রজাদের ওপর জুলুম ও লুঠতরাজ চালাতো। রহিমউল্লাহ নিজে দুর্দান্ত লাঠিয়াল ছিলেন। তিনি এই সকল জুলুমবাজির প্রতিরোধ করেন সাহসের সাথে ও প্রতিরোধ দল গড়ে তোলেন। ১৮৬১ সালের নভেম্বর মাসে স্থানীয় গুনী মামুন তালুকদার নামক এক বিত্তবান জমিদার হেলির সাহায্যে জমি দখলের চেষ্টা করে কৃষকদের নীল চাষে বাধ্য করায় রহিমউল্লাহ বাধা দেন এবং প্রচন্ড সংঘর্ষ হয়। হেলির লাঠিয়াল সর্দার রামধন মালো মারা গেলে জমিদার বাহিনী পলায়ন করে।
এই ঘটনার কয়েকদিন পরে ডেনিস হেলি প্রতিশোধার্থে গভীর রাত্রে অতর্কিত তার বাড়ি আক্রমণ করে। সাথে ছিল ভাড়াটে লাঠিয়াল বাহিনী। রহিমউল্লাহ পুর্বেই অনুমান করেছিলেন যে তার বাড়ি আক্রান্ত হতে পারে। বাড়ীর চারিদিকে পরিখা কেটে প্রতিরোধের ব্যবস্থা করেছিলেন তিনি। বিপুল সংখ্যক বন্দুকধারী ও লাঠিয়ালদের সাথে রহিমউল্লাহ ও তার সাথীদের ভয়াবহ খন্ডযুদ্ধ হয় সারারাত ধরে। রহিমউল্লা নিজেই বন্দুক হস্তে লড়াই করেন। গুলি ফুরিয়ে গেলে বাড়ির মেয়েদের রুপোর বালা চূর্ন করে গুলির কাজ চালানো হয়েছিল। শেষ পর্যন্ত গুলিবিদ্ধ হয়ে মারা যান বিদ্রোহী রহিমউল্লাহ। উভয় পক্ষে সতেরো জন নিহত ও বহু আহত হয়। রহিমউল্লাহ ও অন্যান্য কৃষক বিদ্রোহীদের মৃতদেহগুলি জংগলে নিয়ে গিয়ে পুড়িয়ে ফেলে হেলির লোকজন। বাড়ির মহিলাদের ওপর অত্যাচার চালানো হয়।
এই ভয়ংকর ঘটনার তদন্তের নির্দেশ দেন তদানীন্তন খুলনার মহকুমা ম্যাজিস্ট্রেট বঙ্কিমচন্দ্র চট্টোপাধ্যায়। নিজেই মোরেলগঞ্জে গিয়ে হেলিকে দোষী সাব্যস্ত করে দীর্ঘ রিপোর্ট দেন জেলা ম্যাজিস্ট্রেটের কাছে। হেলি পলায়ন করলে তার নামে গ্রেপ্তারি পরওয়ানাও জারী করেছিলেন তিনি। তৎকালীন আমলে বঙ্কিমচন্দ্রকে এক লক্ষ টাকা পর্যন্ত ঘুষ দেওয়ার ব্যবস্থা ও ভীতি প্রদর্শনের চেষ্টা করেছিল ডেনিস হেলি। পনেরো বছর এই মামলা চলে এবং যশোর দায়রা আদালতে একজনের ফাঁসি, ৩৪ জনের দ্বীপান্তরের আদেশ হয়। দুর্ভাগ্য হেলিকে কেউ সনাক্ত করতে না পারায় সে মুক্তি পেয়েছিল। পরবর্তীতে জানা যায়, এই ডেনিস হেলি আসামে বজ্রপাতে মারা যায়।
আস্তুরীয় উইকিপিডিয়া

আস্তুরীয় উইকিপিডিয়া হচ্ছে অনলাইন মুক্ত বিশ্বকোষ উইকিপিডিয়ার অস্তুরিয় ভাষার সংস্করণ। ২০০৪ সালে যাত্রা শুরু হয় এই উইকিপিডিয়ার এবং 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে এবং সর্বমোট সম্পাদনা সংখ্যা টি।
২০১৫ সালে আন্তর্জাতিক সহযোগীতার জন্য অস্তুরিয় উইকিপিডিয়া স্পেনের প্রিন্সেস অভ অস্তুরিয়াস এওয়ার্ড অর্জন করে । ওভেইডোতে অবস্থিত অস্তুরিয়ান পার্লামেন্টে আয়োজিত পুরস্কার প্রদান অনুষ্ঠানে জিমি ওয়েলস অস্তুরিয়া ভাষী উইকিপিডিয়ানদের প্রশংসা করেন।
আইসল্যান্ডীয় উইকিপিডিয়া

আইসল্যান্ডীয় উইকিপিডিয়া হচ্ছে অনলাইন মুক্ত বিশ্বকোষ উইকিপিডিয়ার আইসল্যান্ডীয় ভাষার সংস্করণ। ২০০৩ সালে যাত্রা শুরু হয় এই উইকিপিডিয়ার এবং 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে এবং সর্বমোট সম্পাদনা সংখ্যা টি।
আইসিসি চ্যাম্পিয়ন্স ট্রফিতে ৫ উইকেট লাভকারী ক্রিকেটারদের তালিকা

যখন একজন বোলার কোন একটি ইনিংসে পাঁচ বা ততোধিক ব্যাটসম্যানকে আউট করতে সক্ষম হন, তখন ক্রিকেটের পরিভাষায় তা পাঁচ-উইকেট অর্জন নামে পরিচিত পায়। পাঁচ-উইকেট অর্জনকে "ফাইভ-ফর" বা "ফিফার" নামেও ডাকা হয়ে থাকে। ক্রিকেট খেলায় এটি একটি অন্যতম সম্পর্কযুক্ত বিষয় কিন্তু অসাধারণ অর্জন হিসেবে বিবেচনা করা হয়ে থাকে।
আইসিসি চ্যাম্পিয়ন্স ট্রফি প্রতিযোগিতায় কেবলমাত্র ১০বার বোলার কর্তৃক ‘ফিফার’ অর্জিত হয়েছে। আইসিসি চ্যাম্পিয়ন্স ট্রফি আন্তর্জাতিক ক্রিকেট কাউন্সিল কর্তৃক পরিচালিত একদিনের আন্তর্জাতিক প্রতিযোগিতা। ক্রিকেট বিশ্বকাপের পর সর্বাপেক্ষা দ্বিতীয় গুরুত্বপূর্ণ প্রতিযোগিতারূপে বিবেচনা করা হয়ে থাকে। প্রকৃতপক্ষে ১৯৯৮ সালে ‘আইসিসি নক আউট ট্রফি’ নামে পরিচিত ছিল। এ প্রতিযোগিতাটি প্রতি দুই বা তিন বছর অন্তর আয়োজিত হয়ে আসছে।
২০১৩ সালের প্রতিযোগিতার পর ৭টি পৃথক দেশের ১০জন খেলোয়াড় ফিফার লাভের অধিকারী। উদ্বোধনী আসরের ফাইনালে দক্ষিণ আফ্রিকার জ্যাক ক্যালিস ওয়েস্ট ইন্ডিজের বিপক্ষে এ কৃতিত্ব অর্জন করেছিলেন। ৩০ রানের বিনিময়ে ৫ উইকেট লাভের সুন্দর বোলিং পরিসংখ্যানের ফলে দক্ষিণ আফ্রিকা প্রতিযোগিতার শিরোপা লাভে সক্ষম হয়েছিল। ২০০২ সালে উইজডেন ক্রিকেটার্স অ্যালমেনাক কর্তৃক সর্বকালের শীর্ষ ১০০ বোলিং পরিসংখ্যানগত তালিকায় তার এ অবদানকে অন্তর্ভুক্ত করে। সর্বশেষ ২০১৩ সালের প্রতিযোগিতা পর্যন্ত সর্বাধিক তিনজন দক্ষিণ আফ্রিকান পাঁচ-উইকেট পেয়েছেন। এরপরই রয়েছে নিউজিল্যান্ডীয়রা। তারা দুইবার এ কৃতিত্বের অধিকারী। অস্ট্রেলিয়া, ভারত, পাকিস্তান ও শ্রীলঙ্কান বোলাররা একবার করে পেয়েছেন। তবে, বাংলাদেশ, ইংল্যান্ড ও জিম্বাবুয়ের কোন বোলারই এ সম্মাননায় অভিষিক্ত হতে পারেননি। ২০০৬ সালের আসরে ওয়েস্ট ইন্ডিজের বিপক্ষে শ্রীলঙ্কার ফারভিজ মাহারুফ সেরা বোলিং পরিসংখ্যান গড়েন। ভারতীয় ক্রিকেটার রবীন্দ্র জাদেজা সর্বশেষ এ অর্জনের দাবীদার। ২০১৩ সালে তিনি ৫/৩৬ লাভ করেন।
জাভাই উইকিপিডিয়া

জাভাই উইকিপিডিয়া (জাভাই: ꦮꦶꦏꦶꦥꦺꦢꦶꦪꦧꦱꦗꦮ "Wikipedia basa Jawa") হচ্ছে অনলাইন মুক্ত বিশ্বকোষ উইকিপিডিয়ার জাভাই ভাষার সংস্করণ। ২০০৪ সালে যাত্রা শুরু হয় এই উইকিপিডিয়ার এবং 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে এবং সর্বমোট সম্পাদনা সংখ্যা টি।
আলবেনীয় উইকিপিডিয়া

আলবেনিয় উইকিপিডিয়া হচ্ছে অনলাইন মুক্ত বিশ্বকোষ উইকিপিডিয়ার আলবেনিয় ভাষার সংস্করণ। ২০০৩ সালে যাত্রা শুরু হয় এই উইকিপিডিয়ার এবং 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে এবং সর্বমোট সম্পাদনা সংখ্যা টি।
তামিল উইকিপিডিয়া

তামিল উইকিপিডিয়া (তামিল: தமிழ் விக்கிப்பீடியா) হচ্ছে অনলাইন মুক্ত বিশ্বকোষ উইকিপিডিয়ার তামিল ভাষার সংস্করণ। ২০০৩ সালে যাত্রা শুরু হয় এই উইকিপিডিয়ার এবং 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে এবং সর্বমোট সম্পাদনা সংখ্যা টি।
পশ্চিমা দেশে উইকিপিডিয়ার উপর সাধারণ শিক্ষাগত সমালোচনার বিপরীতে, তামিল উইকিপিডিয়াকে ইন্টারনেটে তামিল ভাষায় একটি গুরুত্বপূর্ণ তথ্যসূত্র হিসেবে ব্যাপকভাবে স্বীকৃত। অন্যান্য বড় উইকিপিডিয়া প্রকল্পগুলোর তুলনায় এই এনসাইক্লোপিডিয়া অনেক কম ভ্যান্ডালিজমের শিকার হয়, মূলত প্রকল্পের ধীর বৃদ্ধি এবং বিশেষ করে তামিল নাড়ু এবং শ্রীলঙ্কার গ্রামীণ এলাকায় কম্পিউটার বা ইন্টারনেট পরিষেবার অভাবের কারণে। প্রকল্পের অধিকাংশ উন্নয়ন বিদেশের তামিল অভিবাসীদের দ্বারা হয়।
এপ্রিল ২০১০ সালে, তামিল ইন্টারনেট সম্মেলন তামিল নাড়ুর বিভিন্ন কলেজের ছাত্রদের জন্য একটি প্রতিযোগিতা্র আয়োজন করে, যা তামিল উইকিপিডিয়ার সামগ্রীর বৃদ্ধির লক্ষ্য ছিল। এই প্রতিযোগিতা বিশ্ব ক্লাসিকাল তামিল সম্মেলন ২০১০ এর সঙ্গে সম্পর্কিত ছিল, যেখানে বিশ্বের তামিল পণ্ডিতরা ভাষার আধুনিক উন্নয়ন নিয়ে আলোচনা করেন। ২০০০ এর বেশি প্রতিযোগী নিবন্ধন করেন, এবং প্রতিযোগিতাটি ১,২০০ নতুন একাডেমিকভাবে পর্যালোচিত আর্টিকেল তৈরির মাধ্যমে শেষ হয়।
সেপ্টেম্বর ২০১৩ সালে, তামিল উইকিপিডিয়া তার ১০তম বার্ষিকী উদযাপন করে।
তামিল উইকিপিডিয়ার জন্য ২০১৭ একটি খুব উত্পাদনশীল বছর ছিল। ২৭,০০০ এরও বেশি আর্টিকেল লেখা হয়েছিল; এর মধ্যে বেশিরভাগই মে থেকে জুলাইয়ের মধ্যে লেখা হয়। জুন এবং জুলাইয়ে, তামিল নাড়ুর ৩টি জেলায় একটি শিক্ষক প্রশিক্ষণ প্রোগ্রাম অনুষ্ঠিত হয়, যা তামিল উইকিপিডিয়ায় হাজার হাজার আর্টিকেল যোগ করে।
মালাগাসি উইকিপিডিয়া

মালাগাসি উইকিপিডিয়া হচ্ছে অনলাইন বিশ্বকোষ উইকিপিডিয়ার মালাগাসি ভাষার সংস্করণ। ২০০৪ সালে যাত্রা শুরু হয় এই উইকিপিডিয়ার এবং 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। এখানে সকল উইকিপিডিয়ানদের মোট সম্পাদনার সংখ্যা টি।
সংস্করণটি সম্পূর্ণরূপে অফিসিয়াল মালাগাসি ভাষায় লেখা, যা মূলত মেরিনা উপভাষা থেকে এসেছে।
উইকিমিডিয়া ফাউন্ডেশন দ্বারা এটা পরিচালনা করা হয়। codice_1 এ উইকি আকারে অনুসন্ধানযোগ্য, যেখানে এটি বেশিরভাগ পাঠক দ্বারা সম্পাদনা করা হয়। বিশ্বকোষের সাথে কাজ করার বিভিন্ন উপায় বিদ্যমান, যেমন মিরর ওয়েবসাইট, স্মার্টফোন অ্যাপ্লিকেশন বা একটি ডেডিকেটেড ইলেকট্রনিক ডিভাইস ।
এপ্রিল ১৭, ২০০৯: মালাগাসি সংস্করণ ১০০০ নিবন্ধে পৌঁছেছে
ফেব্রুয়ারী ৭, ২০১০: এটি ২০০০ নিবন্ধে পৌঁছেছে
নভেম্বর ১, ২০১০ : এটি ৩০০০ নিবন্ধে পৌঁছেছে
মে ২০১১: এটি ১০,০০০ নিবন্ধে পৌঁছেছে
জুন ২০১১ : এটি ২০,০০০ নিবন্ধে পৌঁছেছে
জানুয়ারী ৬, ২০১২ : এটি ৩০,০০০ নিবন্ধে পৌঁছেছে
আগস্ট ২০১২ পর্যন্ত, এটি আফ্রিকান ভাষার সংস্করণ যা প্রায় ৩৮,০০০ নিবন্ধ এবং ৪,৯০০ নিবন্ধিত ব্যবহারকারীর সাথে সবচেয়ে বেশি নিবন্ধ ধারণ করে।
.২৯ ডিসেম্বর, ২০১২ পর্যন্ত, এতে প্রায় ৪০,৪০০ টি নিবন্ধ এবং ৫.৪৭৬ জন নিবন্ধিত ব্যবহারকারী হয়। এইভাবে এটি আফ্রিকান ভাষায় উইকিপিডিয়ার চল্লিশ হাজার নিবন্ধের প্রথম সংস্করণ হয়ে ওঠে।
জুলাই ২০২০-এ, এটি ৯০,০০০ নিবন্ধে পৌঁছেছে
দ্য বাস্কেটবল ডায়েরিজ

দ্য বাস্কেটবল ডায়েরিজ () লেখক ও সঙ্গীতজ্ঞ জিম ক্যারল রচিত ১৯৭৮ সালে প্রকাশিত আত্মজীবনীমূলক গ্রন্থ। বইটি ক্যারলের ১২ থেক ১৬ বছর বয়সে রক্ষিত ডায়েরির সংকলন। নিউ ইয়র্ক সিটির পটভূমিতে রচিত বইয়ে ক্যারলে দৈনন্দিন জীবন, যৌন অভিজ্ঞতা, হাই স্কুলে বাস্কেটবল খেলোয়াড় হিসেবে তার জীবন, ১৪ বছর বয়স থেকে হিরোইনে আসক্তির কথা বর্ণিত হয়েছে। বইটিকে কিশোর সাহিত্যের একটি ক্ল্যাসিক হিসেবে বিবেচনা করা হয়।
ক্যারল পরবর্তীতে এই বইয়ের সিক্যুয়াল হিসেবে "দ্য ডাউনটাউন ডায়েরিজ" নামে আরেকটি বই লিখেন। সে বইয়ে মাদকাসক্তি ছাড়ার পর তার ক্যালিফোর্নিয়ার জীবন বিবৃত হয়েছে।
"দ্য বাস্কেটবল ডায়েরিজ" বই থেকে ১৯৯৫ সালে "একই নামের একটি চলচ্চিত্র" নির্মিত হয়। ছবিটিতে ক্যারলের চরিত্রে অভিনয় করেন লিওনার্দো ডিক্যাপ্রিও এবং তার বন্ধু মাইকির ভূমিকায় অভিনয় করেন মার্ক ওয়ালবার্গ।
ফোর্সড এন্ট্রিস: দ্য ডাউনটাউন ডায়েরিজ ১৯৭১–১৯৭৩

ফোর্সড এন্ট্রিস: দ্য ডাউনটাউন ডায়েরিজ ১৯৭১–১৯৭৩ লেখক ও সঙ্গীতজ্ঞ জিম ক্যারল রচিত ১৯৮৭ সালে প্রকাশিত আত্মজীবনীমূলক গ্রন্থ। এটি ক্যারলের আত্মজীবনীমূলক "দ্য বাস্কেটবল ডায়েরিজ" বইয়ের সিক্যুয়াল।
বইটিতে ১৯৭১ থেকে ১৯৭৩ সালের ক্যারলের ক্যালিফোর্নিয়ার জীবন তোলে ধরা হয়েছে। ক্যারল এই বই প্রসঙ্গে বলেন যে বইতে তার স্মৃতি থেকে লেখা হয়েছে, ফলে সব ঘটনা একেবারে ঠিক নাও হতে পারে। এই বইয়ের বেশির ভাগ ঘটনাই ক্যারলের সঙ্গীত জীবন নিয়ে, যার মধ্যে অ্যান্ডি ওয়ারলের সাথে তার স্টুডিওতে, ম্যাক্সস কানসাস সিটিতে ও ভেলভেট আন্ডারগ্রাউন্ড-এর সাথে কাজের অভিজ্ঞতার কথা বলা হয়েছে। তিনি ইচ্ছাকৃতভাবে বেশ কয়েকজনের নাম পরিবর্তন করেন। এর কারণ হিসেবে ক্যারল বলেন তিনি চাননি তাদের নামের জন্য বইটির কাটতি বাড়ুক।
উরফি ইউনিয়ন

উরফি ইউনিয়ন বাংলাদেশের ঢাকা বিভাগ-এর গোপালগঞ্জ জেলার গোপালগঞ্জ সদর উপজেলার একটি ইউনিয়ন।
গোপালগঞ্জ জেলা থেকে উরফি ইউনিয়ন ৬ কিলোমিটার দুরে অবস্থিত। গোপালগঞ্জ সদর উপজেলা হতে উরফি ইউনিয়ন পরিষদে ইজিবাই বা মাহিন্দ্রায় যেতে ১৫ মিনিট সময় লাগে এবং ভাড়া জনপ্রতি দশ টাকা। এছাড়া গোপালগঞ্জ সদর উপজেলা হতে বাস করেও যাওয়া যায়।
সাপোজিটর

সাপোজিটর বা সাপোজিটরি হলো এক ধরনের ঔষধ বিতরন ব্যবস্থা যার মাধ্যমে কঠিন, তরল বা বায়বীয় ঔষধ উপাদান বিতরন করা হয় পায়ুপথে প্রয়োগ করার জন্য। সাধারণত মুখে ওষুধ খাওয়ানো সবচেয়ে সহজ ও নিরাপদ, কিন্তু যদি কোনোভাবেই মুখে খাওয়ানো সম্ভব না হয়, যেমন রোগী অচেতন কিংবা শিশুদের ক্ষেত্রে গলায় আটকে যাবার ভয় থাকলে কিংবা রোগী ক্রমাগত বমি করছে, কেবল তখনই পায়ুপথে সাপোজিটর প্রয়োগ করা যাবে, অন্যথায় নয়।
সাপোজিটরির শক্ত অথবা স্থিতিস্থাপক আবরণ জিলাটিন নামক আমিষ (প্রোটিন) দিয়ে বা অন্যান্য উপাদান দ্বারা তৈরী হতে পারে যা পায়ুপথের সাধারণ তাপমাত্রায় সহজেই গলে যায় এবং পায়ুপথের ভেতরে ওষুধের সক্রিয় উপাদান বা অ্যাকটিভ ইনগ্রেডিয়ান্টকে মুক্ত করে দেয়। ওষুধের সক্রিয় উপাদান পায়ুপথের রক্ত নালী দ্বারা রক্তে শোষিত হয় এবং রোগ উপশমের কাজ শুরু করে।
ট্যাবলেট, ক্যাপসুল ও অন্যান্য ঔষধ উপাদান বিতরন ব্যবস্থার পাশাপাশি অনেক ওষুধের সক্রিয় উপাদান বা অ্যাকটিভ ইনগ্রেডিয়ান্টসাপোজিটর বা "'সাপোজিটরি" ফর্মে পাওয়া যায়। যেমন প্যারাসিটামল ট্যাবলেট, সিরাপ, সাসপেনশন ও সাপোজিটর ফর্মে পাওয়া যায়।
লাটভিয় উইকিপিডিয়া

লাটভিয় উইকিপিডিয়া হচ্ছে অনলাইন বিশ্বকোষ উইকিপিডিয়ার লাটভিয় ভাষার সংস্করণ। ২০০৩ সালে যাত্রা শুরু লাটভিয় উইকিপিডিয়ার। 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। এখানে সকল উইকিপিডিয়ানদের মোট সম্পাদনার সংখ্যা টি।
ব্রেটন উইকিপিডিয়া

ব্রিটন উইকিপিডিয়া হচ্ছে অনলাইন বিশ্বকোষ উইকিপিডিয়ার ব্রিটন ভাষার সংস্করণ। ব্রিটন উইকিপিডিয়া ২০০৪ সালে যাত্রা শুরু করে এবং 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। ব্রিটন উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
ওয়েলশ উইকিপিডিয়া

ওয়েলশ উইকিপিডিয়া হচ্ছে অনলাইন বিশ্বকোষ উইকিপিডিয়ার ওয়েলশ ভাষার সংস্করণ। ওয়েলশ উইকিপিডিয়া ২০০৩ সালে যাত্রা শুরু করে এবং 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। ওয়েলশ উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা ১ টি।
ম্যাসেডোনীয় উইকিপিডিয়া

মেসিডোনিয় উইকিপিডিয়া হচ্ছে অনলাইন বিশ্বকোষ উইকিপিডিয়ার মেসিডোনিয় ভাষার সংস্করণ। মেসিডোনিয় উইকিপিডিয়া ২০০৩ সালে যাত্রা শুরু করে এবং 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। মেসিডোনিয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
আরিস্তিদ ব্রিয়ঁ

আরিস্তিদ ব্রিয়ঁ (; ২৮ মার্চ ১৮৬২ - ৭ মার্চ ১৯৩২) ছিলেন ফরাসি রাজনীতিক যিনি ফরাসি তৃতীয় প্রজাতন্ত্রের ১১তম প্রধানমন্ত্রী হিসেবে দায়িত্ব পালন করেছেন। এই রাজনীতিক ১৯২৬ সালে শান্তিতে নোবেল পুরস্কার লাভ করেন।
ব্রিয়ঁ ১৮৬২ সালের ২৮শে মার্চ নঁতের এক পেটি বুর্জোয়া পরিবারে জন্মগ্রহণ করেন। তিনি নঁতের লাইসে পড়াশোনা করেন। সেখানে লেখক জুল ভার্নের সাথে ঘনিষ্ঠ বন্ধুত্ব গড়ে ওঠে। তিনি আইন বিষয়ে পড়াশোনা করেন এবং অচিরেই রাজনীতিতে যোগ দেন ও প্রগতিশীল আন্দোলনে জড়িত হন। তিনি সিন্ডিক্যালিস্ট সাময়িকী "ল্য পোপ্ল"-এ নিবন্ধ লিখতেন এবং কিছু সময় "লঁতের্ন" পরিচালনা করেন। এই সময়ে তিনি পেটিট রিপাবলিক পাস করেন এবং জঁ জোরের সাথে মিলে লুমানিত প্রতিষ্ঠা করেন।
হেমপ্রভা মজুমদার

হেমপ্রভা মজুমদার (১৮৮৮ - ৩১ জানুয়ারি ১৯৬২ ) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।
হেমপ্রভা মজুমদার ১৮৮৮ সালে নোয়াখালীতে জন্মগ্রহণ করেন। তার পিতার নাম গগনচন্দ্র চৌধুরী ও মাতার নাম দিগম্বরী দেবী। বসন্তকুমার মজুমদারের সাথে বিবাহ হয়। স্বামীর আদর্শে প্রভাবিত হয়ে রাজনীতিতে যোগ দেন। তার এক পুত্র তালবাজার কেস-এ পুলিশের গুলিতে মারা যায়। আরেক পুত্র সুশীল মজুমদার চলচ্চিত্রকার।
১৯২১ সালে অসহযোগ আন্দোলনের সময় তিনি কংগ্রেসের সাথে যুক্ত হন। ১৯২১ সালে 'নারী কর্মমন্দির' প্রতিষ্ঠা করেন। হেমপ্রভা মজুমদার ১৯২২ সালেই 'মহিলা কর্মী- সংসদ' নামে একটি কর্মী সংগঠন গঠন করেন। এর আগে তিনি ১৯২১ সালে চাঁদপুর ও গোয়ালন্দ স্টিমার ধর্মঘট চলার সময় স্বামী বসন্তকুমার মজুমদারের পাশে থেকে ধর্মঘটকারীদের এবং আসামের অসহায় চা-বাগান শ্রমিকদের সেবায় আত্মনিয়োগ করেন। এসব কাজ করার কারণে বহুবার তাকে কারাবরণ হয়েছে। ১৯৩০ সালে আইন অমান্য আন্দোলনে অংশগ্রহণ করেন। এজন্য জেলে যেতে হয়। এক বছরের জন্য কারারুদ্ধ হন। ১৯৩৭ সালে হেমপ্রভা মজুমদার বঙ্গীয় প্রাদেশিক আইন সভার সদস্য নির্বাচিত হয়েছিলেন। ১৯৩৯ সালে নেতাজী 'ফরওয়ার্ড ব্লক' গঠন করেন। হেমপ্রভা মজুমদার সেসময় তাতে যুক্ত হন। ১৯৪৪ সালে কলকাতা কর্পোরেশনেরও অল্ডারম্যান নিযুক্ত হয়েছিলেন।
হেমপ্রভা মজুমদার ১৯৬২ সালের ৩১ জানুয়ারি মারা যান।
পিপুলকাটি

পিপুলকাটি একটি প্রজাপতির নাম।
পিপুলকাটির প্রসারিত অবস্থায় ডানার আকার ৪৫-৫৫মিলিমিটার দৈর্ঘ্যের হয়।
পুরুষ পিপলকাটির ডানার উপরিতল কালো এবং কমলা হলুদ চওড়া দাগযুক্ত।
সামনের ডানার উপরিতলের ডিসকোইডাল দাগগুলি মুগুরের ন্যায় আকৃতির এবং উপরের দিকে খাঁজকাটা। ডানার ৩ নং ইন্টারস্পেসের বেস অঞ্চলে একটি সংলগ্ন ছোপ থাকে, ডরসামের মধ্যভাগ থেকে একটি ছোট তীর্যক কমলা হলুদ বন্ধনী দেখা যায় বাইরের দিকে যার মধ্যভাগ আবার সঙ্কুচিত। এছাড়া একটি তীর্যক ছোট চওড়া কমলা হলুদ প্রি-এপিকাল বন্দনী কোস্টার মধ্যভাগ থেকে ৪ নং ইন্টারস্পেস পর্যন্ত বিস্তৃত। প্রি-এপিকাল বন্ধনীটির উপরে দুটি ছোট কমলা হলুদ ছোপ লক্ষ্য করা যায় ৫ এবং ৬ নং ইন্টারস্পেসে।
পিছনের ডানার উপরিতলের বেসাল অংশ থেকে কোস্টাল প্রান্তরেখা পর্যন্ত বিস্তৃত একটি তীর্যক, চওড়া কমলা হলুদ বন্দনী চোখে পড়ে। এই বন্ধনীটি কোস্টাল প্রান্তরেখার দিক বরাবর ক্রমশ সরু হয়ে যায়। এর নিচে একটি অনুরূপ, তবে অপেক্ষাকৃত সরু পোস্টডিসকাল বন্দনী পরিলক্ষিত হয় যেটি কোস্টাল প্রান্তরেখার দিকে সংকুচিত হয়। অনেকসময় একসারি কালো ছোপ আড়াআড়ি ভাবে এই পোস্টডিসকাল বন্দনী ছেদ করতে দেখা যায়। খুব সরু একটি সাবটার্মিনাল অথবা উপপ্রান্তিক রেখাও চোখে পড়ে।শুঙ্গ কালো এবং শুঙ্গের শীর্শভাগ কমলা হলুদ বর্নের। মাথা মরিচে ধরা রংযুক্ত। থোরাক্স এবং উদরদেশের উপরিতল কালো এবং নিম্নতল কমলা-হলুদ বর্নের।
স্ত্রী প্রজাপতি পুরুষেরই অনুরূপ, তবে কমলা দাগগুলি অপেক্ষাকৃত চওড়া এবং উপরিতলে কিছুটা হালকা ধরনের। শুষ্ক ঋতুরূপে উভয় লিংগের ক্ষেত্রে পার্থকি নিম্নরূপ-
ডানার উপরিপৃষ্ঠে কমলা দাগগুলি অপেক্ষাকৃত চওড়া এবং মধ্যভাগের রঙ হালকা। নিম্নতলের বর্ন ফ্যাকাশে এবং সমস্ত কালচে দাগগুলি।
আর্দ্র ঋতুরূপ অপেক্ষা কম স্পষ্ট ভাবে প্রতীয়মান।
শূককীট বাদামী বর্নের এবং মাথা কালো হয়। এদের শরীরের দৈর্ঘ্য বরাবর তিন সারি খোঁচা খোঁচা কাঁটাযুক্ত শলা দেখা যায়। দেহের পাশ বরাবর হালকা বাদামী রেখা থাকে। শূককীট এর দেহ সিলিন্ডার এর ন্যায় অথবা বেলনাকৃতি। মাথা কালো এবং সামনের দিকে চ্যাপ্টা। ভার্টেক্স চওড়া ধরনের এবং মধ্যভাগ ভীষনরকম চাপা। এদের গায়ে সামান্য লোম দেখা যায়। তৃতীয় থেকে শেষ দেহখন্ড অবধি একসারি পৃষ্ঠদেশীয় এবং প্রতি পাশে চার সারি করে কালো, শক্ত এবং শাঁখাযুক্ত কাঁটা পরিলক্ষিত হয়। দেহখন্ডগুলি ধূলটে কালো বর্নের। দ্বিতীয় দেহখন্ডে পৃষ্ঠদেশে একটি সরু হাল্কা কমলা হলুদ রেখা লক্ষ্য করা যায়। তৃতীয় থেকে শেষ দেহখন্ড অবধি দুই সারি সাবল্যাটেরাল ক্ষুদ্র হালকা কমলা হলদেটে ছোপ বিদ্যমান।
এই শূককীট পাহাড়ি বিছুটিগোত্রীয় উদ্ভিদ যেমন- "Debregeasia bicolor" গাছের কচি পাতার রসালো অংশ আহার করে।
মূককীট এর বর্ন হালকা ফ্যাকাশে বেগুনী ঘেষা হলুদ বর্নের। বক্ষ এবং উদরদেশ সামনের দিকে আর্চ এর মতো বাঁকানো। থোরাসিক এবং ডরসাল এর সামনের ভাগ তীক্ষন এবং সুস্পষ্ট। উদর অংশের পাশের দিকে এক সারি ছোট বিন্দু রয়েছে। মস্তক অংশ বাইরের দিকে বিস্তৃত এবং পাথরের খাঁজ অথবা ফাটলের মতো দেখতে।
বখতে নসর

বখতে নসর বা দ্বিতীয় নেবুচাদনেজার (ব্যাবিলনীয় কিউনিফর্ম: ; ; '; প্রাচীন গ্রীক: Ναβουχοδονόσωρ '; ; আরবি: نِبُوخَذنِصَّر '; আনু. ৬৪২ – আনু. ৫৬২ খ্রিস্টপূর্ব) ছিলেন নব্য-ব্যবিলনীয় সম্রাট যিনি ব্যাবিলনের শূন্য উদ্যানের স্রষ্টা। প্রাচীন জেরুসালেমের পবিত্র মন্দির তিনি ধ্বংস করেন। বাইবেলের দানিয়েলের পুস্তকে তার বর্ণনা পাওয়া যায়। বিলুপ্তপ্রাপ্ত আক্কাদীয় ভাষায় তার নাম Nabû-kudurri-uṣur যার অর্থ “হে প্রভু নেবু, আমার পুত্রকে রক্ষা করো।” তিনি বাইতুল মুকাদ্দাস ধ্বংস করেন এবং বনি ইসরাইলদের সেখান থেকে বিতাড়িত করেন। অনেক বনি ইসরাইলদের দাসে পরিনত করেন।
কৃষ্ণরাম দাস

কৃষ্ণরাম দাস মধ্যযুগীয় বাংলা সাহিত্যের মঙ্গলকাব্য ধারার (সপ্তদশ শতকের) একজন বিশিষ্ট কবি ছিলেন। তার জন্মস্থান অবিভক্ত বাংলার চব্বিশ পরগণার কলকাতার নিকটবর্তী নিমতা গ্রাম। তিনি ‘দক্ষিণ রায়ের উপাখ্যান’ বা ‘রায়মঙ্গল’, ‘বিদ্যাসুন্দর’ বা ‘কালিকা মঙ্গল' 'অশ্বমেধ পর্ব্ব’, 'ষষ্ঠীমঙ্গল', 'শীতলামঙ্গল', ‘ভজন মালিকা’ প্রভৃতি গ্রন্থ (পুঁথি) রচনা করেন। শেষজীবনে কৃষ্ণরাম চৈতন্য মহাপ্রভুর একজন অনুরাগী ভক্ত হয়েছিলেন।
আনুমানিক ১৬৬৬ খ্রীস্টাব্দে কলকাতার উত্তরে উত্তর চব্বিশ পরগণা জেলায় এখনকার বেলঘরিয়া রেলওয়ে স্টেশনের নিকটবর্তী নিমতায় এক কায়স্থবংশে জন্মগ্রহণ করেন। তার পিতার নাম ছিল ভগবতী দাস। তার কাব্যে আছে,
<poem>
ভাগীরথী পূর্বতীর অপুরুব নাম
কলিকাতা বন্দিনু নিমিতা জন্মস্থান।
</poem> 
কিংবা,
<poem>
অতি পুণ্যময় ধাম সবকার সপ্তগ্রাম
ধরণী নাহিক তুল জাহ্নবীর পূর্বকূল
</poem>
কবির লেখা এই পংক্তিগুলি কলকাতা অঞ্চলের ঐতিহাসিক প্রাচীনত্বের সাক্ষ্য দেয়।
কৃষ্ণরাম দাসের কাব্যগুলির মধ্যে 'রায়মঙ্গল' চব্বিশ পরগণার আঞ্চলিক-সাংস্কৃতিক ইতিহাসের দিক থেকে বিশেষ গুরুত্ব রাখে। কথিত আছে, সুন্দরবনের ব্যাঘ্রদেবতা দক্ষিণরায় কর্তৃক স্বপ্নাদিষ্ট হয়ে কৃষ্ণরাম তার মাহাত্ম্য প্রচার উদ্দেশ্যে 'রায়মঙ্গল' (১৬৮৬-৮৭ খ্রিষ্টাব্দ) রচনা করেন। এটি মূলত আঞ্চলিক প্রভুত্বের অধিকার নিয়ে সুন্দরবনের হিন্দু ব্যাঘ্রদেবতা দক্ষিণরায়ের সঙ্গে ইসলাম ধর্ম-প্রচারক পীর বড়খাঁ গাজীর যুদ্ধের কাহিনী। দুই বীরের এই ভয়াবহ যুদ্ধ প্রশমনের জন্য হিন্দু-মুসলিমের মিলিত দেবতা অর্ধ-শ্রীকৃষ্ণ-পয়গম্বরের (কৃষ্ণপয়গম্বর) আবির্ভাব ঘটে। কাব্যে আছে,
<poem>
অর্দ্ধেক মাথায় কালা একভাগা চুড়া টালা
ধবল অর্দ্ধেক কায় অর্দ্ধ নীলমেঘ প্রায়
</poem>
প্রচলিত বিদ্যা ও সুন্দরের কাহিনী অবলম্বন করে তিনিই প্রথম 'কালিকামঙ্গল' কাব্য রচনা করেন। এছাড়া 'ষষ্ঠীমঙ্গল', 'শীতলামঙ্গল', 'ভজন মালিকা' প্রভৃতি গ্রন্থ তার অনুপম প্রতিভার স্বাক্ষর বহন করছে।
ব্যোমকেশ পর্ব

ব্যোমকেশ পর্ব ২০১৬ সালে মুক্তিপ্রাপ্ত একটি ভারতীয় বাংলা রহস্য-রোমাঞ্চ চলচ্চিত্র। চলচ্চিত্রটি পরিচালনা করেছেন অরিন্দম শীল। ছবিটি ২০১৫ সালে মুক্তিপ্রাপ্ত "হর হর ব্যোমকেশ" এর পরবর্তী পর্ব। ছবিটি যৌথভাবে প্রযোজনা করেছে শ্রী ভেঙ্কটেশ ফিল্মস ও সুরিন্দর ফিল্মস। চলচ্চিত্রটির চিত্রগ্রহণের দায়িত্বে ছিলেন সৌমিক হালদার কস্টিউম সাবর্ণী দাস, আর্ট ডিরেকশনে তন্ময় এবং সঙ্গীত পরিচালনায় ছিলেন বিক্রম ঘোষ। সরোজ খানের কোরিওগ্রাফিতে দিল রাসিয়া রে গানটিতে গুলাব বাঈ হিসেবে নাচের দৃশ্যে অভিনয় করেছেন সায়ন্তিকা বন্দ্যোপাধ্যায়। যার নৃত্য পরিচালনায় ছিলেন সরোজ খান। এই প্রথমবার কোনও বাংলা ছবিতে কোরিওগ্রাফি করলেন সরোজ খান। গানটি গেয়েছেন উজ্জয়িনী।
চলচ্চিত্রটির মুখ্য ভূমিকায় অভিনয় করেছেন আবির চট্টোপাধ্যায়, ঋত্বিক চক্রবর্তী এবং সোহিনী সরকার। শরদিন্দু বন্দ্যোপাধ্যায়ের "অমৃতের মৃত্যু" গল্প অবলম্বনে তৈরি হয়েছে এই ছবিটি। চলচ্চিত্রটি ২০১৬ সালের ১৬ ডিসেম্বর মুক্তি পায়।
ছবির পটভূমি ১৯৪৮ সালে দ্বিতীয় বিশ্বযুদ্ধের পর পরই। আমেরিকান সৈন্যরা চলে যাওয়ার সময় তাদের কিছু অস্ত্রসস্ত্র স্থানীয় কিছু মানুষের কাছে বেচে দিয়ে যায়। সেই অস্ত্র উদ্ধার করার জন্য কয়েকজনকে গ্রেফতার করা হলেও পাওয়া যায়নি অস্ত্রের খোঁজ। সরকারের হয়ে অস্ত্র খোঁজার দায়িত্ব পড়ে সত্যান্বেষী ব্যোমকেশ বক্সীর উপরই। কালো ঘোড়া, জঙ্গল, গ্রামের ছেলে অমৃতর খুন, অস্ত্র লেনদেন এই ছোট ছোট হিন্টগুলি নিয়েই এগিয়ে চলে ব্যোমকেশের তদন্ত।
ব্যোমকেশ পর্ব ছবির সঙ্গীত পরিচালনা করেছেন বিক্রম ঘোষ, গানের কথা লিখেছেন সুতপা বসু।
দ্য টাইমস অব ইন্ডিয়া চলচ্চিত্রটিকে পাঁচে চার দিয়েছে। বুকমাইশো ছবিটিকে ১০ এ ৮.৩ দিয়েছে।
দ্য বাস্কেটবল ডায়েরিজ (চলচ্চিত্র)

দ্য বাস্কেটবল ডায়েরিজ () ১৯৯৫ সালে মুক্তিপ্রাপ্ত মার্কিন সমকালীন ক্রাইম ড্রামা চলচ্চিত্র। লেখক জিম ক্যারলের "একই নামের" আত্মজীবনীমূলক গ্রন্থ অবলম্বনে ছবিটি পরিচালনা করেছেন স্কট কালভার্ট। লেখক জিম ক্যারলের কৈশোর বয়সে বাস্কেটবল খেলোয়াড় ও পরে লেখক হিসেবে নিজেকে উপস্থাপন এবং বাজে বন্ধুদের পাল্লায় পড়ে হিরোইনে আসক্ত হওয়া দেখানো হয়েছে। এতে জিম ক্যারলের ভূমিকায় অভিনয় করেছেন লিওনার্দো ডিক্যাপ্রিও। এছাড়া অন্যান্য ভূমিকায় রয়েছেন লরেন ব্রাকো, জেমস মাদিও, মার্ক ওয়ালবার্গ প্রমুখ।
জিম ক্যারলের মূল বই "দ্য বাস্কেটবল ডায়েরিজ" ১৯৬০-এর দশকে লেখা হয় এবং ১৯৭৮ সালে প্রকাশিত হয়। কিন্তু চলচ্চিত্রটি ১৯৯০-এর দশকের আদলে নির্মিত হয়েছে।
জিম ক্যারল একজন হাইস্কুল বাস্কেটবল খেলোয়াড়। তার জীবন বাস্কেটবল কোর্টকে কেন্দ্র করে চলতে থাকে এবং বাস্কেটবল কোর্টই তার কাছে তার দুনিয়া। তার সবচেয়ে ঘনিষ্ঠ বন্ধু ববি লুকেমিয়া রোগে আক্রান্ত হয়ে মৃত্যুপথযাত্রী। কোচ সুইফটি বাস্কেটবল দলের খেলোয়াড়দের উপর কর্তৃত্ব স্থাপন ও তাদের কোকেইন ও হিরোইনে আসক্ত করে তুলে, যা জিমের একজন বাস্কেটবল তারকা হওয়ার পিছনে বাঁধা হয়ে দাড়ায়।
তার মা তাকে নিয়ে উদ্বিগ্ন হয়ে পরলে সে বাড়ি ফিরে না এবং নিউ ইয়র্ক শহরের রাস্তায় ঘুরে বেড়ায়। হিরোইনের নেশা করার জন্য সে চুরি করে, ডাকাতি করে। অবশেষে তার প্রতিবেশী বন্ধু রেজির সহায়তায় নিজেকে সংযত করে এবং সুস্থ জীবনে ফিরে আসে।
রজার ইবার্ট ছবিটিকে ৪-এ ২ রেটিং দেন এবং বলেন, "ছবির শেষের দিকে জিমকে একটি মঞ্চের দরজা দিয়ে যেতে দেখা যায় এবং তাকে তার বংশ পরিচয়ের গল্প বলতে শুনা যায়। এটি সত্য নাকি অভিনয় তা বুঝা যায় নি এবং এটিই এই চলচ্চিত্রের মূল সমস্যা।" রটেন টম্যাটোস-এ এই চলচ্চিত্রের রেটিং স্কোর ৪৬%।
১৯৯৭ সালে হেলথ হাই স্কুলে গোলাগুলির পর ১৯৯৯ সালে সমাজকর্মী জ্যাক থম্পসন এই চলচ্চিত্রের বিরুদ্ধে $৩৩ মিলিয়নের মামলা করেন। তিনি অভিযোগ করেন এই চলচ্চিত্রের গল্পের (পাশাপাশি দুটি পর্নোগ্রাফি সাইট, কয়েকটি কম্পিউটার গেইম কোম্পানি, ও ১৯৯৪ সালের ন্যাচারাল বর্ন কিলারস-এর নির্মাতা ও পরিবেশক) কারণে ১৪ বছর বয়সী কিশোর মাইকেল কার্নেয়াল একজন প্রার্থনা দলের সদস্যকে গুলি ছুড়েন। মামলাটি ২০০১ সালে খারিজ হয়।
চলচ্চিত্রটি কলম্বাইন হাই স্কুল দাঙ্গা ও হেলথ হাই স্কুলে গোলাগুলির পর বিতর্কিত হয়ে ওঠে। সমালচকেরা এই ছবির একটি স্বপ্ন দৃশ্যকে, যেখানে কেন্দ্রীয় চরিত্রাভিনেতা একটি কালো কোট পরে তার ছয় সহপাঠীকে তার শ্রেণীকক্ষে গুলি করছে, এই দুই আক্রমণের সাথে যোগসূত্র রয়েছে বলে উল্লেখ করেন। এছাড়া মৃতব্যক্তিদের আত্মীয়-স্বজনেরাও মামলায় এই চলচ্চিত্রের নাম উল্লেখ করেছেন।
পলিগ্রাম ১৯৯৫ সালে "দ্য বাস্কেটবল ডাইরিজ" চলচ্চিত্রের সাথে এর সঙ্গীত প্রকাশ করে। গ্রায়েম রেভেল সঙ্গীতায়োজনে বিভিন্ন গানে কণ্ঠ দেন পার্ল জেম, পি জে হার্ভি, রকারস হাই-ফাই, গ্রিন অ্যাপল কুইক স্টেপ, দ্য ডোর্‌স, দ্য পসিয়েজ, দ্য কাল্ট, ফ্লিয়া, সাউন্ডগার্ডেন। অলমিউজিক এই চলচ্চিত্রের সঙ্গীতকে ৫-এ ৩ রেটিং দিয়েছে।
বিফোর দ্য ফ্লাড (চলচ্চিত্র)

বিফোর দ্য ফ্লাড ফিশার স্টিভেনস পরিচালিত জলবায়ু পরিবর্তন বিষয়ক ২০১৬ সালের প্রামাণ্য চলচ্চিত্র। ছবিটি প্রযোজনা করেছেন ফিশার স্টিভেনস, লিওনার্দো ডিক্যাপ্রিও, জেনিফার ডেভিসন কিলোরান, জেমস প্যাকার, ব্রেট র‍্যাটনার ও ট্রেভর ডেভিডস্কি এবং নির্বাহী প্রযোজক ছিলেন মার্টিন স্কোরসেজি।
ছবিটি টরন্টো আন্তর্জাতিক চলচ্চিত্র উৎসব-এ ৯ সেপ্টেম্বর, ২০১৬ প্রদর্শনের কথা থাকলেও তার পরে ৩০ অক্টোবর, ২০১৬ ন্যাশনাল জিওগ্রাফিক চ্যানেল-এ প্রিমিয়ার হয়। ন্যাশনাল জিওগ্রাফিক তাদের কথা অনুযায়ী জলবায়ু পরিবর্তন বিষয়ক চলচ্চিত্রটি বিভিন্ন মাধ্যমে প্রদর্শনের জন্য উন্মুক্ত করে দেয়।
ডিক্যাপ্রিও পৃথিবীর বিভিন্ন অঞ্চলে ঘুরে বেড়ান এবং বৈশ্বিক উষ্ণায়ণের মানবসৃষ্ট কারণগুলো খুঁজে বের করেন। ডিক্যাপ্রিও আর্কাইভ ফুটেজসহ এই সমস্যাগুলো বর্ণনা করেন। তিনি বার বার ১৫শ শতাব্দীর হিরোনিমাস বচের "দ্য গার্ডেন অফ আর্থলি ডিলাইটস"-এর কথা বলেন এছাড়া ডিক্যাপ্রিওর ২০১৫ সালের দ্য রেভেন্যান্ট চলচ্চিত্রের নির্মাণের ফুটেজও দেখানো হয়।
ডিক্যাপ্রিওর ভাষ্যে যুক্তরাষ্ট্রের কর্পোরেট লবিস্টস ও রাজনৈতিক ব্যক্তিত্বদের জলবায়ু পরিবর্তনের বিষয়টিকে অস্বীকারের কথা ফুটে উঠেছে।
লিওনার্দো ডিক্যাপ্রিওর পাশাপাশি প্রামাণ্যচিত্রটিতে রয়েছেন বারাক ওবামা, পোপ ফ্রান্সিস, সুনিতা নারাইন, আনোতে তং, জন কেরি, এলন মাস্ক, আলেহান্দ্রো গোন্সালেস ইনারিতু, পিয়ারস সেলারস, ও জোহান রকস্ট্রম।
ছবিটি ইন্টারনেটে বিনামুল্যে প্রচারের জন্য ও ১৭১টি দেশে ন্যাশনাল জিওগ্রাফিক চ্যানেলে এবং কয়েকটি দেশের জাতীয় টেলিভিশন চ্যানেলে প্রচারের জন্য নির্মিত হয়েছিল। ইংরেজি ছাড়া অন্য ভাষাভাষীদের সুবিধার জন্য ছবিটির ৪৫টি ভাষায় সাবটাইটেল তৈরি করা হয়। ছবিটি মুক্তির দিন ২ মিলিয়নের বেশি বার দেখা হয়।
প্রামাণ্যচিত্রটি ইতিবাচক সমালোচনা লাভ করেছে। ২৭ জন সমালোচকের পর্যালোচনার ভিত্তিতে রটেন টম্যাটোস-এ ছবিটির রেটিং স্কোর ৭০%। ১০ জন সমালোচকের পর্যালোচনার ভিত্তিতে মেটাক্রিটিক-এ চলচ্চিত্রটির রেটিং স্কোর ১০০-এ ৬৩, যা মূলত ইতিবাচক।
ডব্লিউ ম্যাগাজিন "বিফোর দ্য ফ্লাড" ছবিটিকে "সত্যিই মর্মস্পর্শী" বলে উল্লেখ করেছে। দ্য গার্ডিয়ান ছবিটিকে সমসাময়িক গুরুত্বপূর্ণ বিষয় নিয়ে নির্মিত একটি অসাধারণ ও শিক্ষামূলক প্রামাণ্যচিত্র বলে উল্লেখ করেছে। ভ্যারাইটি ম্যাগাজিনও ছবিটির প্রশংসা করে লিখেছে ছবিটি তার বিষয়বস্তুকে গুরুত্ব দিয়েছে ও একত্রিত করেছে এবং জলবায়ু পরিবর্তনের ফলে ক্ষতিগ্রস্তদের, যেমন আর্কটিকের শ্বেত ভাল্লুক, কিরিবাতির মত দ্বীপ রাষ্ট্রের বাসিন্দাদের জীবনযাপন তুলে ধরার জন্য সফলতা লাভ করেছে।
চলচ্চিত্রের সঙ্গীত রচনা ও পরিচালনা করেছেন মগওয়াই, ট্রেন্ট রেজনর, এটিকাস রস ও গুস্তাভো সান্তাওলালা
বে ওভাল

বে ওভাল (ব্ল্যাক পার্ক নামেও পরিচিত) একটি ক্রিকেট মাঠ যেটি নিউজিল্যান্ডের বে অফ প্লেন্টি স্থানে অবস্থিত। 
ব্ল্যাক পার্ক নামে প্রথমে পরিচিত হয়ে, মাঠটিতে ১৯৮৭-১৯৮৮ সালে প্রথম লিস্ট এ ম্যাচ খেলা হয়। খেলাটি হয় উত্তরাঞ্চল এবং মধ্যাঞ্চল দলের মধ্যে। পরে, ৮০ এবং ৯০ এর দশকে মাঠটিতে ছুটির দিনে একদিনের আন্তর্জাতিক ম্যাচ দেখার জন্য মানুষের ভিড় বাড়তে থাকে। মাঠটিতে ১৯৮৭-১৯৮৮ সিজন থেকে ২০০১-২০০২ সিজন পর্যন্ত মোট ২৬ টি লিস্ট এ ম্যাচ খেলা হয়েছে। উত্তরাঞ্চলীয় মহিলা দল ২০০৪-২০০৫ সালে মাঠটিতে মোট দুইটী ম্যাচ খেলে।
দি বে অফ প্লেন্টি ক্রিকেট এসোসিয়েশন নতুন করে মাঠটি তৈরি করে এবং বর্তমানের নামে নামকরিত করে। এবং তখন অর্থাৎ ২০০৮-২০০৯ সালের স্টেট টি টুয়েন্টির (সিনিয়র ম্যাচ) ম্যাচ দিয়ে বে ওভাল তার যাত্রা শুরু করে।
এরপর ২০১১-১২ সালের এইচআরভি কাপের ৪ টি ম্যাচ, ২০১১-১২ সালের ফোর্ড ট্রফি কাপের দুটি ম্যাচ বে ওভালে অনুষ্ঠিত হয়। ২০১১ সালের ডিসেম্বরে একশন ক্রিকেট কাপে উত্তরাঞ্চলীয় মহিলা দল একটি ম্যাচ খেলে। তাছাড়া বে অভালে প্রথম শ্রেণির ক্রিকেটও খেলা হয়।
আন্তর্জাতিক অঙ্গনের অন্যতম নবীন মাঠ এটি। তবে একে স্টেডিয়াম আখ্যা দেয়া যায় না, কারণ এর চারিপাশে তেমন স্থায়ী গ্যালারী নেই।
টেস্ট আয়োজনে এই মাঠ নবীন।  ২০১৯ সালের জানুয়ারিতে এটিতে প্রথম টেস্ট ম্যাচ খেলা হয়। এক্ষেত্রে, নিউজিল্যান্ডের প্রতিপক্ষ ছিল ইংল্যান্ড।
২০১৪ সালের জানুয়ারির ২৮ তারিখে, বে ওভালে প্রথম আন্তর্জাতিক ম্যাচ অনুষ্ঠিত হয়। দল দুটি ছিল কানাডা এবং নেদারল্যান্ড।
পরে, ২০১৪ সালের অক্টোবরে, মাঠটিতে দুটি একদিনের আন্তর্জাতিক ম্যাচ অনুষ্ঠিত হয়। এক্ষেত্রে, নিউজিল্যান্ডের প্রতিপক্ষ ছিল সাউথ আফ্রিকা। কিন্তু ২০১৫ সালের ক্রিকেট বিশ্বকাপে মাঠটি ব্যবহৃত হয়নি।
২০১৬ সালে প্রথম এশীয় দেশ হিসেবে শ্রীলঙ্কা এখানে একদিবসীয় ম্যাচ খেলে। আজ অব্দি কোনো ম্যাচ জেতেনি শ্রীলঙ্কা।
২০১৮ সালে ভারত একদিবসীয় ম্যাচ খেলে। প্রথম এশীয় দেশ হিসেবে ভারত জয় পায়। নিউজিলান্ডের অন্যতম পয়া এই মাঠ ব্যাটিং বান্ধব।
বরিষ্ঠদের কোনো টুর্নামেন্ট আয়োজনের সুযোগ না পেলেও ২০১৮ অনূর্ধ্ব-১৯ ক্রিকেট বিশ্বকাপ-এর নিউজিল্যান্ড ও ভারতের সমস্ত গ্রুপ ম্যাচ ছাড়াও চূড়ান্ত ম্যাচটি আয়োজন করে। ভারত অস্ট্রেলিয়াকে পরাজিত করে ৪র্থ বার বিশ্বকাপ শিরোপা পায়।
চব্বিশ নগর উচ্চ বিদ্যালয় ও কলেজ

চব্বিশ নগর উচ্চ বিদ্যালয় ও কলেজ রাজশাহী জেলার গোদাগাড়ী উপজেলায় অবস্থিত অন্যতম একটি মহাবিদ্যালয়। এটি মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে পরিচালিত।
অত্র এলাকায় শিক্ষানুরাগী ব্যক্তিবর্গ এলাকার স্কুলগামী ছাত্র/ছাত্রীদের কথা বিবেচনা করে বামনাইল উচ্চ বিদ্যালয় প্রতিষ্ঠার কথা চিন্তা করেন এবং এলাকার গরীব ও আদিবাসী ছাত্র/ছাত্রীদের কথা বিবেচনা করে ১৯৬২ সালে চব্বিশ নগর উচ্চ বিদ্যালয় কলেজটি ১৬৬ শতক জমির উপর প্রতিস্ঠিত। বিদ্যালয়টিতে ২তলা পাকা ভবন ও ৮টি কক্ষ ২টি অফিস রয়েছে। ১৯৮৫ সালে বিদ্যালয়টি এম.পি ভূক্ত করে, ২০০৪ সালে উচ্চ মাধ্যমিক বিদ্যালয়ে পরিণত হয়।এবং ১৯৯৯ সালে বিদ্যালয়টি কলেজে পরিণত হয়।
প্রতিষ্ঠান টি কাকন হাট হতে প্রায় ৫ কি.মি দক্ষিণে এবং রাজশাহীর কাশিয়াডাঙ্গা থেকে ১৫ কি.মি দূরে রিসিকুল ইউনিয়নের চব্বিশ নগরে অবস্থিত।
উচ্চ বিদ্যালয়ে শিক্ষার্থী প্রায় ৫০০ জন এবং কলেজে শাখায় শিক্ষার্থী প্রায় ৪০০ জন। মাধ্যমিক এর জন্য শিক্ষক ১০ জন এবং উচ্চ মাধ্যমিকে শিক্ষক ২৪ জন। অফিসে মোট তিন জন অফিস সহকারী এবং একজন কেরাণী আছে।
উচ্চ বিদ্যালয়ের একটি একাডেমিক ভবন, একটি অফিস ভবন, কলেজে একটি চারতলা ভবন এবং একটি দ্বিতল ভবন রয়েছে।
মনিরা রহমান

মনিরা রহমান (জন্ম ১৯৬৬) ডঃ জন মরিসন ওবিই এর সচিব/পিএ হিসেবে কাজ করতেন। ডঃ জন মরিসন ঢাকায় অবস্থিত কানাডিয়ান ইন্টারন্যাশনাল ডেভলপমেন্ট এজেন্সির (কানাডার আন্তর্জাতিক উন্নয়ন সংস্থা) উপদেষ্টা হিসেবে নিযুক্ত ছিলেন, যিনি পরবর্তিতে এসিড সারভাইভরস ফাউন্ডেশন (এসিড আক্রমণ থেকে বেঁচে যাওয়া মানুষের সংগঠন) প্রতিষ্ঠায় অগ্রণী ভূমিকা পালন করেন। উক্ত সংগঠন এসিড আক্রমণের বিরুদ্ধে জনসচেতনতা সৃষ্টিতে কাজ করে। ২০০৩ সালের মধ্যে বাংলাদেশে এসিড আক্রমণের ঘটনা শতকরা ৪০ ভাগ কমে যায়।
মনিরা রহমান ১৯৬৬ সালে জন্মগ্রহণ করেন।
মনিরা রহমান এসিড সারভাইভরস ফাউন্ডেশনে নির্বাহী পরিচালকের দায়িত্ব লাভ করেন। বাংলাদেশে মনিরা রহমান এবং ডঃ জন মরিসন একসঙ্গে উক্ত সংগঠনের অনেক উন্নতি সাধন করেন। ১২মে, ১৯৯৯ তারিখে জনাব কাজী ফজলুর রহমানের অছি-দলিলের অধীনে এসিড সারভাইভরস ফাউন্ডেশন আনুষ্ঠানিকভাবে প্রতিষ্ঠিত হয়। ডঃ জন মরিসন ফাউন্ডেশনের প্রতিষ্ঠাতা কার্যনির্বাহী পরিচালক এবং মনিরা রহমানকে উপ-পরিচালক করে পরিচালনা পর্ষদ গঠন করা হয়। আগস্ট ২০০২ সালে মনিরা প্রধান নির্বাহী কর্মকর্তা হন। সেই সময় বাংলাদেশে এসিড আক্রমণের ঘটনা প্রতি বছর ৩৮% হারে বাড়ছিলো। কিন্তু তার নেতৃত্বে এসিড বিরোধী সামাজিক আন্দোলনের জন্য ২০১০ সালের মধ্যে তা ৭৫% কমে যায়।
২০০৫ সালে জার্মানির অ্যামনেস্টি ইন্টারন্যাশনাল শাখা (আন্তর্জাতিক মানবধিকার কমিশন) থেকে তিনি মানবধিকার পুরস্কার লাভ করেন। এরপর ২০০৬ সালে অ্যামনেস্টি ইন্টারন্যাশনাল (আন্তর্জাতিক মানবধিকার কমিশন) থেকে তিনি মানবধিকার রক্ষক পুরস্কার, ২০০৯ সালে ইউএনএফপিএ পুরস্কার এবং ২০১১ সালে  বিশ্ব শিশু পুরস্কার লাভ করেন।
উত্তরবঙ্গ রাষ্ট্রীয় পরিবহণ সংস্থা

উত্তরবঙ্গ রাষ্ট্রীয় পরিবহন সংস্থা (এনবিএসটিসি) একটি পশ্চিমবঙ্গ সরকার অধিগৃহীত গণপরিবহন সংস্থা। কলকাতা সহ পশ্চিমবঙ্গের উত্তরাঞ্চলে এই সংস্থাটি বাস চালিয়ে থাকে। এই সংস্থার মালিকানাধীনে বেশ কয়েকটি বাস ডিপো রয়েছে। এর সদর দফতর কোচবিহার জেলার কোচবিহার শহরে অবস্থিত।
উত্তরবঙ্গ ছাড়াও এই সংস্থা পশ্চিমবঙ্গের অন্যান্য প্রান্তগুলিতে তথা কয়েকটি পার্শ্ববর্তী রাজ্যেও বাস পরিষেবা পরিচালনা করে থাকে।
কলকাতায় এই সংস্থার বাস ডিপো রয়েছে ধর্মতলায়।
বর্তমানে, উক্ত সমস্ত জায়গাগুলি হইতে NBSTC-র পরিষেবা উপলব্ধ। অদূর ভবিষ্যতে, NBSTC-র উত্তরবঙ্গের আরো কিছু এলাকায় পরিষেবা বিস্তৃত করার পরিকল্পনা আছে।